ОСК ADAL партиясының тізімін тіркеді
"ОСК ADAL партиясының тізімін тіркеді" | "https://abai.kz/post/124958"
TITLE: ОСК ADAL партиясының тізімін тіркеді
URL: https://abai.kz/post/124958
META: "ОСК ADAL партиясының тізімін тіркеді" | "https://abai.kz/post/124958"
DATE: 04.12.2020
AUTHOR(s): Abai.kz
TOTAL WORDS: 171
TEXT: Бүгін ҚР Орталық сайлау комиссиясының отырысында Мәжіліс депутаттарының кезекті сайлауына «ADAL» партиясының партиялық тізімін тіркеу туралы қаулы қабылданды. Қазақстан Республикасындағы сайлау туралы» Конституциялық заңның 89-бабына сәйкес, тіркеуге бір саяси партиядан оған саяси партиялар арасында бөлінетін депутаттық мандаттардың белгіленген санының 30 пайызынан аспайтын адамдар саны енгізілген бір ғана тізім жіберіледі. Партиялық тізімде әйелдер мен 29 жасқа толмаған адамдардың саны оған енгізілген адамдардың жалпы санының кемінде 30 пайызын құрауға тиіс», - деді ҚР ОСК мүшесі Асылбек Смағұлов. Оның айтуынша, «ADAL» партиясының партиялық тізімінде 16 адам бар, оған бес әйел және 29 жасқа толмаған азаматтар енгізілген. Яғни бұл тізімге енгізілгендердің жалпы санының 31,2 пайызын құрайды. Орталық сайлау комиссиясы уәкілетті органдармен бірлесіп, Мәжіліс депутаты болып сайлану үшін партиялық тізімге енгізілген адамдардың Конституция мен «Сайлау туралы» Конституциялық заңның талаптарына сәйкестігіне тексеру жүргізді. Партиялық тізімге енгізілген барлық адамдар Конституцияның және «Сайлау туралы» конституциялық заңның талаптарына сәйкес келеді», - деді ол. Осыған байланысты Орталық сайлау комиссиясының мүшелері «2021 жылғы 10 қаңтарға тағайындалған Қазақстан Республикасы Парламенті Мәжілісі депутаттарының кезекті сайлауына «ADAL» партиясының партиялық тізімін тіркеу туралы» қаулы қабылдады. Abai.kz
